Rikunarita-ORG/Wikinium huggingface dataset:
# The Washington Post

|  |
| --- |
| *The Washington Post* |
|  *Logo novín*

---

 *Sídlo The Washington Post* |
| Základné informácie |
| Typ | Denník |
| Formát | broadsheet |
| Majiteľ | Washington Post Company |
| Vydavateľ | Boisfeuillet Jones, Jr. |
| Šéfredaktor | Leonard Downie, Jr. |
| Založenie | 1877 |
| Jazyk | anglický |
| ISSN | 0190-8286  |
| Kontaktné údaje |
| Adresa | 1150 15th Street, N.W. Washington D.C. 20071 |
| Web | www.washingtonpost.com |

The Washington Post je americký denník vo vlastníctve spoločnosti *Washington Post Company*. V roku 1877 ho vo Washingtone založil Stilson Hutchins.

Liberálno orientovaný *The Washington Post* sa v roku 1954 zlúčil s denníkom *Washington Times-Herald* (nie je identický so súčasným denníkom *Washington Times*). Po uzavretí *The Washington Star* v roku 1981 zostal ako jediný denník v hlavnom meste USA. Dnes má konkurenciu v podobe konzervatívneho denníka *The Washington Times*.

Najväčším historickým prípadom novinárov tohto denníka je pravdepodobne aféra Watergate, ktorá mala za následok odstúpenie prezidenta Richarda Nixona. O tejto afére a postupe novinárov Washington Post vznikol aj film *Všetci prezidentovi muži*.

Náklad v apríli 2007 predstavoval zhruba 930 000 kusov.

## Galéria

* Zakladateľ novín Stilson Hutchins
* Dievča číta vydanie z 21. júla 1969

## Iné projekty

Commons* Commons ponúka multimediálne súbory na tému **The Washington Post**

## Externé odkazy

* Oficiálna stránka

## Pozri aj

* Novinárska fotografia

## Zdroj

*Tento článok je čiastočný alebo úplný preklad článku The Washington Post na českej Wikipédii.*
# Senát Spojených štátov

Znak Senátu Spojených štátov
Budova Kapitolu, sídla Kongresu Spojených štátov
Zasadanie senátu
**Senát Spojených štátov** je jedna z komôr Kongresu Spojených štátov.

Skladá sa z 2 zástupcov každého štátu, t. j. má spolu 100 senátorov. Senátori sa volia na 6 rokov, voľby sú každé 2 roky a volí sa približne tretina senátorov. Senátorom môže byť osoba, ktorá má najmenej 30 rokov, je 9 rokov občanom USA a obyvateľom štátu, za ktorý bude volená. Predsedom Senátu je viceprezident USA.

Senát sa volí v súlade s ustanoveniami 17. dodatku Ústavy USA. Tento dodatok zmenil predchádzajúci spôsob výberu senátorov, pri ktorom ich volili zákonodarné orgány v jednotlivých štátoch na priamu voľbu občanmi.

Funkčné obdobie oboch senátorov z jedného štátu je uspôsobené tak, aby sa neukončilo naraz. Z dvoch senátorov reprezentujúcich v rovnakom čase jeden štát, senátor, ktorý bol zvolený skôr - alebo v prípade, že boli obaja senátori zvolení zároveň, ten senátor, ktorý bol zvolený na celé obdobie, sa označuje ako senátor "senior". Druhý senátor sa označuje ako senátor "junior". Ak niektorý zo senátorov počas svojho funkčného obdobia zomrie, alebo sa vzdá svojho poslaneckého mandátu, môže zákonodarný orgán štátu zmocniť guvernéra, aby do najbližších volieb dočasne menoval jeho náhradníka. Ak by tak zákonodarný orgán neurobil, guvernér štátu, ktorý senátor zastupoval, musí vyhlásiť osobitné voľby. Väčšina štátov USA zverila svojim guvernérom právomoc menovať takýchto dočasných náhradníkov. Každý senátor má pri hlasovaní v Senáte jeden hlas.

## Pozri aj

* Snemovňa reprezentantov Spojených štátov
* Zoznam senátorov USA

## Iné projekty

Commons* Commons ponúka multimediálne súbory na tému **Senát Spojených štátov**

## Externé odkazy

* Oficiálna stránka Senátu
# Hobby

**Hobby** (iné názvy: **hoby**, **záľuba**, **koníček**) je činnosť vykonávaná so záujmom, s radosťou, obyčajne vo voľnom čase.

## Príklady

### Domáce hobby

Kuchárske umenie

### Chovateľstvo

Akvaristika – Chovateľstvo – Kynológia (chov psov) – Sokoliarstvo – Teraristika

### Záhrada

Záhradkárstvo

### Ručné práce a remeslá

Batikovanie – Háčkovanie – Bábkarstvo – Patchwork – Pletenie – Košikárstvo – Drevorezbárstvo – Vyšívanie

### Zberateľstvo

Zberateľstvo – Filatelia (zbieranie známok), numizmatika (zbieranie mincí) a pod.

### Hry

Doskové hry – Kartové hry – Spoločenské hry – Hry na hrdinov – Geocaching – Sudoku

### Umenie

Divadlo – Fotografovanie – Amatérsky film – Domáce video

### Modelárstvo

Modelárstvo

### Auto–moto

Veteráni – Tuning

### Veda a príroda

Amatérska astronómia – Rádioamatérstvo

### Šport

Cykloturistika – Turistika – Gymnastika

### Počítače a Internet

Počítačové hry a videohry – Blogovanie

## Referencie
# Právna subjektivita

**Právna subjektivita** (iný názov: **právna osobnosť**) môže byť:

* spôsobilosť na práva a povinnosti
* spôsobilosť na práva a povinnosti (tzv. pasívna stránka právnej subjektitivy) a spôsobilosť na právne a protiprávne úkony (tzv. aktívna stránka právnej subjektivity), pozri spôsobilosť na práva a povinnosti a spôsobilosť na právne a protiprávne úkony
* právna spôsobilosť (v širšom zmysle, t.j. vrátane procesnej spôsobilosti) , pozri právna spôsobilosť
* zriedkavo: spôsobilosť na právne a protiprávne úkony
* spôsobilosť (resp. možnosť) byť subjektom (čiže účastníkom) právnych vzťahov (čoho nevyhnutným predpokladom je vždy spôsobilosť na práva a povinnosti týkajúca sa daných právnych vzťahov), pozri pod spôsobilosť na práva a povinnosti
* spôsobilosť (resp. možnosť) byť subjektom (čiže účastníkom) právnych vzťahov (porov. vyššie) a spôsobilosť na právne a protiprávne úkony, pozri spôsobilosť na práva a povinnosti a spôsobilosť na právne a protiprávne úkony

## Pozri aj

* právny subjekt
* právna spôsobilosť

## Zdroje
# Podnikanie

**Podnikaním** sa všeobecne rozumie vlastnenie a činnosť podniku alebo činnosť podnikateľa a/alebo samostatné rozhodovanie o zámere, právnej forme, umiestnení, organizácii, miere zadĺženia, rozdelení zisku a pod. podniku. Konkrétne definície sa rôznia.

## Obchodné právo

Na Slovensku sa v praxi zďaleka najčastejšie podnikanie definuje podľa staršieho znenia § 2 Obchodného zákonníka ako: *sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku.* Od mája 2018 bola táto definícia v Obchodnom zákonníku rozšírená nasledovne: *sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku alebo za účelom dosiahnutia merateľného pozitívneho sociálneho vplyvu, ak ide o hospodársku činnosť registrovaného sociálneho podniku podľa osobitného predpisu .*

**Ďalšia možná definícia:** Podnikanie je činnosť zameraná na dosiahnutie podnikových cieľov.

Základným znakom podnikania je ekonomická samostatnosť podnikov, ale všeobecné podmienky podnikania upravuje legislatíva: Obchodný zákonník, Občiansky zákonník, Zákon o živnostenskom podnikaní, ktoré upravujú:

* poistenie podnikateľa
* záväzkové vzťahy
* hospodársku súťaž
* účtovníctvo podnikateľa

## Daňové právo

Zákon o dani z príjmov v § 6 definuje podnikanie v súvislosti s príjmami takto:
„Príjmami z podnikania sú:

* a) príjmy z poľnohospodárskej výroby, lesného a vodného hospodárstva,
* b) príjmy zo živnosti,
* c) príjmy z podnikania vykonávaného podľa osobitných predpisov neuvedené v písmenách a) a b) [t.j. napríklad príjmy súkromných veterinárov, audítorov, daňových poradcov a notárov],
* d) príjmy spoločníkov verejnej obchodnej spoločnosti a komplementárov komanditnej spoločnosti“

## Pozri aj

* živnostenské podnikanie

## Iné projekty

WikicitátyCommons* Wikicitáty ponúkajú citáty od alebo o **Podnikanie Commons ponúka multimediálne súbory na tému **Podnikanie**